hotchpotch/miracl-hf-unified huggingface dataset:
Indonesian laivasto
Indonesian laivasto () on Indonesian asevoimien merialueiden puolustuksesta vastaava puolustushaara, joka on perustettu 10. syyskuuta 1945. Sen tehtävänä on valvoa Indonesian rannikkovesiä sekä talousaluetta, turvata merellisiä etuja, suojata Indonesiaa ympäröiviä saaria sekä torjua mereltä tulevat hyökkäykset.
Indonesian laivasto on Lounais-Aasian henkilö- ja alusmäärältään suurin. Vuonna 2009 laivastossa palveli noin 75 000 henkeä ja sen käytössä oli yli 150 alusta. Palveluksessa olevat alukset käyttävät etuliitteenään KRI:tä, joka on lyhennys sanoista Kapal Perang Republik Indonesia eli Indonesian tasavallan alus.
Trippin’ Live
Trippin' Live on Dr. Johnin livelevy vuodelta 1997.
Joel Ward (jalkapalloilija)
Joel Edward Philip Ward (s. 29. lokakuuta 1989 Emsworth) on englantilainen jalkapalloilija, joka edustaa Valioliigassa pelaavaa Crystal Palace FC:tä. Pelipaikaltaan oikeajalkainen Ward on puolustaja, hän voi pelata laitapuolustajana, keskuspuolustajana ja on pelannut joissakin otteluissa myös keskikentällä.
Wardin kasvattajaseura on Portsmouth FC, jonka tuolloin Valioliigassa pelanneeseen ykkösjoukkueeseen Ward liittyi vuonna 2008. Ilman debyyttiä seuran paidassa Ward siirtyi kaudeksi 2008-2009 lainalle Kakkosliigan AFC Bournemouthiin, jossa hän pelasi kauden aikana 21 peliä ja teki yhden maalin. Valioliigadebyyttinsä Portsmouthin paidassa Ward teki kaudella 2009-2010 Wigan Athleticia vastaan huhtikuussa 2010. Kauden 2009-2010 jälkeen Portsmouth putosi Mestaruussarjaan ja Ward pelasi joukkueessa vielä kahden kauden ajan. Yhteensä hän pelasi Portsmouthin paidassa 89 ottelua ja teki kuusi maalia.
Heinäkuussa 2012 Ward siirtyi Mestaruussarjan Crystal Palace FC:hen, jonka paidassa debyytti tapahtui elokuussa 2012 Watford FC:tä vastaan. Kauden 2012-2013 jälkeen Crystal Palace nousi Valioliigaan. Kaudella 2013-2014 Ward oli avainpelaaja pelaten 36 ottelua Crystal Palacen säilyessä sarjassa. Kaudella 2014-2015 Ward on pelannut kauden puoliväliin mennessä seuran jokaisen valioliigapelin alusta loppuun.
Joel Ward
Joel Ward on muun muassa seuraavien henkilöiden nimi:
Jelizaveta Tuktamyševa
Jelizaveta Sergejevna Tuktamyševa (; s. 17. joulukuuta 1996 Glazov) on venäläinen taitoluistelija. Hän on vuoden 2015 maailman- ja Euroopan-mestari sekä kauden 2014–2015 Grand Prix Finalin voittaja.
Tuktamyševa saavutti nuorten tasolla kultaa nuorten olympialaisista vuodelta 2012 ja nuorten MM-hopeaa edellisvuodelta. Vuonna 2013 hän saavutti aikuisten EM-pronssia Zagrebin EM-kilpailuiden yksinluistelusta. Kaudella 2014–2015 hän voitti Grand Prix Finalin ja saavutti kultaa yksinluistelusta myös EM-kilpailuista Tukholmasta.
Tuktamyševan ennätyspisteet ovat 210,40, jotka hän luisteli EM-kultaan päättyneessä Tukholman kilpailussa. Hänen valmentajanaan toimii Aleksei Mišin.
Afterglow
Afterglow voi tarkoittaa:
Sergei Zujev
Sergei Nikolajevitš Zujev (; s. 20. helmikuuta 1980 Severouralsk) on venäläinen futsalmaalivahti. Hän edustaa MFK Viz-Sinaraa ja Venäjän futsalmaajoukkuetta. Zujev on yksi maailman parhaista maalivahdeista ja hänet nimettiinkin vuonna 2008 maailman parhaaksi maalivahdiksi.
Zujev on pelannut Venäjän futsalmaajoukkueessa vuodesta 2002 asti. Hän on saavuttanut yhden EM-hopean vuodelta 2005 ja yhden EM-pronssin vuodelta 2007. MM-kilpailuihin Zujev on osallistunut kerran, vuonna 2008, ollen neljäs.
Zujev on edustanut nykyistä seuraansa, Venäjän pääsarjassa pelaavaa MFK Viz-Sinaraa, vuodesta 2001 asti. Hän on voittanut seuran kanssa kerran UEFA Futsal Cupin ja kahdesti Venäjän mestaruuden.
HMS Ashanti (F117)
HMS Ashanti (viirinumero F117) oli Britannian Kuninkaallisen laivaston vuonna 1961 palvelukseen otettu Tribal-luokan fregatti. Se tuhoutui maalilaivana vuonna 1988.
Alus tilattiin Scotstounista Yarrow Shipbuildersilta. Sen köli laskettiin 15. tammikuuta 1958 ja alus laskettiin vesille 9. maaliskuuta 1959. Alus otettiin palvelukseen 23. marraskuuta 1961, jolloin se oli laivaston ensimmäinen COSAG-järjestelmällä varustettu alus. Aluksen valmistuskustannukset olivat 5 315 000 puntaa.
Alus poistettiin palveluksesta ja se sijoitettiin satamaan sijoitetuksi koululaivaksi. Sukellusveneet "HMS Sceptre" ja "HMS Spartan" upottivat 1988 maalilaivana olleen aluksen.
Clarke Carlisle
Clarke James Carlisle (s. 14. lokakuuta 1979 Preston) on uransa jo päättänyt englantilainen jalkapalloilija. Pelipaikaltaan oikeajalkainen Carlisle oli keskuspuolustaja. Hänellä on sukujuuria Dominicalla.
Carlisle aloitti uransa Blackpool FC:ssä, jota hän edusti kolmanneksi korkeimmalla sarjatasolla vuodet 1997-2000.
Vuonna 2000 Carlisle siirtyi toiseksi korkeimmalla sarjatasolla pelanneeseen Queens Park Rangersiin, joka kuitenkin putosi sarjatasoa alemmas Carlislen ensimmäisen kauden jälkeen. Carlisle pelasi Queens Park Rangersissa vuoteen 2004 asti ja teki 96 pelaamassaan ottelussa kuusi maalia.
Vuodet 2004-2005 Carlisle edusti Mestaruussarjan Leeds Unitedia, jossa pelejä kertyi 35 ja maaleja neljä.
Vuonna 2005 hän siirtyi Mestaruussarjan Watford FC:hen, joka nousi kaudeksi 2006-2007 Valioliigaan ja Carlisle teki pääsarjadebyyttinsä pelaten neljä ottelua korkeimmalla sarjatasolla kaudella 2006-2007. Pääosan kaudesta hän vietti lainalla Mestaruussarjan Luton Townissa. Otteluita Watfordin paidassa kertyi kaiken kaikkiaan 36 ja maaleja kolme.
Heinäkuussa 2007 Carlisle siirtyi Watfordista taas Mestaruussarjaan, nyt Burnley FC:n joukkueeseen. Hän oli seuran avainpelaaja, kun se nousi kaudeksi 2009-2010 Valioliigaan. Carlisle pelasi kauden 2009-2010 aikana 27 valioliigaottelua onnistumatta maalinteossa. Kaudeksi 2010-2011 Carlisle ja Burnley putosivat kuitenkin takaisin Mestaruussarjaan. Vuosina 2011-2012 Carlisle kävi lainalla Ykkösliigan Preston North Endissä ja Kakkosliigan Northampton Townissa. Yhteensä Carlisle pelasi Burnleyn paidassa 131 ottelua tehden seitsemän maalia.
Elokuussa 2012 Carlisle siirtyi viiden vuoden Burnley-jakson jälkeen Kakkosliigan York City FC:hen. Saman vuoden marraskuussa hän siirtyi lainalle entiseen seuraansa Northampton Towniin, joka pelasi myös Kakkosliigassa. Tammikuussa 2013 Carlisle siirtyi Yorkista pysyvällä sopimuksella Northamptoniin, jossa hän lopetti uransa kauden 2012-2013 jälkeen.
Carlisle pelasi vuonna 2000 kolme ottelua ilman maaleja Englannin alle 21-vuotiaiden jalkapallomaajoukkueessa.
Carlisle joutui joulukuussa 2014 auto-onnettomuuteen, kun hän jäi kuorma-auton alle lähellä Yorkin kaupunkia. Hän selvisi kuin ihmeen kaupalla ilman vakavia vammoja. Hän oli aiemmin menettänyt asiantuntijatehtävänsä Mestareiden liigan lähetyksissä ja oli vain kahta päivää ennen onnettomuutta kärähtänyt ratista. Kahden lapsen isä ja aviomies Carlisle myönsi helmikuussa 2015 yrittäneensä itsemurhaa heittäytyessään kuorma-auton alle.
Tyyppi 209
Tyyppi 209 on saksalaisen Howaldtswerke-Deutsche Werftin vientiin suunnittelema dieselsähköisellä voimansiirrolla varustettu sukellusvenetyyppi. Alun perin tyyppi 209/1100 suunniteltiin 1960-luvun lopulla. Huolimatta siitä, että Saksan laivasto ei tilannut alustyyppiä, siitä on valmistettu viisi versiota 209/1100, 209/1200, 209/1300, 209/1400 ja 209/1500, joita on myyty vuosina 1971-2008 kaikkiaan 61 kappaletta kolmeentoista maahan.
Southern Methodist University
Southern Methodist University on yksityinen yliopisto University Parkissa, Texasin osavaltiossa Yhdysvalloissa. Yliopisto on perustettu vuonna 1911, ja vuonna 2014 siellä opiskeli yli 10 000 opiskelijaa.
Southern Methodist Universityn on perustanut ja sen omistaa Yhdistynyt metodistikirkko.
Yliopistoa edustavat NCAA:n alaisessa yliopistourheilussa SMU Mustangsin nimellä kulkevat joukkueet. 1980-luvulla SMU:lla oli vuosien ajan koko maan paras joukkue amerikkalaisessa jalkapallossa, mutta 1987 havaittiin yliopiston törkeästi rikkoneen tiukkoja rekrytointisäädöksiä, ja koko jalkapallojoukkue lakkautettiin rangaistuksena vuodeksi.
Vesi- ja sedimenttinäytteenotto
Vesi- ja sedimenttinäytteenottoa tehdään pää-asiassa pitkäaikaisseurantoja varten. Ne liittyvät joko jätevesien, vesistörakentamisen ja vesistöjen muun käytön vaikutusten velvoitetarkkailuihin tai kansainvälisiin sopimuksiin ja Suomen lainsäädäntöön perustuvaan ympäristön tilan seurantaan. Sedimenttinäytteitä otetaan pääasiassa sedimenttiin kertyneiden aineiden pitoisuusmittauksia sekä kertymähistorian ja muiden aikasarjojen selvittämistä varten.
Vesi- ja sedimenttinäytteistä analysoidaan eri aineita usein hyvin pieninä pitoisuuksina, siksi näytteenottajan tulee kiinnittää erityistä huomiota kontaminaation estämiseen. Se vaatii näytteenotto-organisaatiolta ja näytteenottajalta yksityiskohtaisten menettelyohjeiden laatimista ja riittävää huolellisuutta puhtauden ylläpidossa. Näytteenotto-organisaation velvollisuuksiin kuuluu myös estää kala- tai raputautien leviäminen sekä muut mahdolliset, vesistöjen väliset, biologiset kontaminaatiot näytteenoton seurauksena. Laadunvarmistukseksi voidaan käyttää nolla- ja rinnakkaisnäytteitä.
SMU
Lyhenne SMU voi tarkoittaa ainakin seuraavia:
Chang Bogo -luokka
Chang Bogo -luokka on Korean ja Indonesian laivastojen Howaldtswerke-Deutsche Werftin dieselsähköisellä voimansiirrolla varustetuista tyypin 209 sukellusveneistä Daewoon edelleen kehittämä sukellusveneluokka. Suunnittelun lähtökohtana oli HDW:n tyyppi 209/1200.
Luokan alukset on aseistettu kahdeksalla keulaan asennetulla 533 millimetrin torpedoputkella, joihin aluksella on 14 torpedoa. Alukset voidaan lisäksi aseistaa Sub-Harpoon merimaaliohjuksin sekä torpedojen ja ohjusten tilalle voidaan alukseen kuormata 28 miinaa.
Korean piti alkuperäisen suunnitelman mukaan tilata kaikkiaan kahdeksantoista venettä. Ensimmäiset kolme alusta tilattiin helmikuussa 1988 ja seuraavat kolme lokakuussa 1989. Loput kolme tilattiin mahdollisesti 1993 viivästämisten jälkeen.
Korean laivastolla on yhdeksän alusta ja Indonesian laivastolla kolme.
Winter-Harvest
Winter-Harvest on hollantilaisen rock yhtye Golden Earringin toinen albumi vuodelta 1967.
Biologinen näyte
Biologisia näytteitä kerätään erilaisista virtavesi- ja järviympäristöistä sekä rannikkovesistä. Pääosa näytteenotosta palvelee kansalliseen lainsäädäntöön tai kansainvälisiin sopimuksiin perustuvia vesistöjen tilan pitkäaikais-seurantoja ja vesipolitiikan puitedirektiivin edellyttämää jokien ja järvien sekä Itämeren biologista seurantaa. Suuri osa näytteenotosta palvelee myös muun muassa jätevesien, vesistörakentamisen tai vesistöjen käytön vaikutusten velvoitetarkkailuun liittyvää vesien tilan seurantaa.
Näytteenottopaikan valinta vaikuttaa merkittävästi näytteiden edustavuuteen. Näytteenoton suunnittelussa tulee ottaa huomioon standardin ja ympäristöhallinnon antamat ohjeet näytteenottopaikkojen, -syvyyksien ja -välineiden valinnasta. Pätevä näytteenottohenkilökunta takaa näytteenoton laadun ja luotettavuuden. Työntekijät pätevöityvät tehtäväänsä koulutuksen ja kokemuksen kautta. Kenttälomakkeiden huolellinen täyttö ja kirjaaminen sisäiseen järjestelmään ovat erittäin tärkeitä näytteiden jäljitettävyyden takaamiseksi.
Kiltajärvi
Kiltajärvi on Satakunnassa Huittisten Vampulassa sijaitseva patoallas, joka kuuluu Kokemäenjoen vesistön Loimijoen valuma-alueeseen. Patoallas on syntynyt Sallilankosken voimalaitoksen taakse, joka hyödyntää Loimijoen pääuoman vesivoimaa.
Tekojärven pinta-ala on 8,1 hehtaaria ja sen synnyttänyt voimala sijaitsee aivan Vampulan Sallilan kylän keskellä. Tekojärven rannalla sijaitsevat muun muassa kirkko ja sen hautausmaa, koulu ja joen ylittävä silta.
ARA Salta (S-31)
ARA Salta (runkonumero S-31) on Argentiinan laivaston Salta-luokan sukellusvene.
Alus tilattiin 30. huhtikuuta 1969 Howaldtswerkeltä Kielistä Saksasta. Sen köli laskettiin 30. huhtikuuta 1970 ja alus laskettiin vesille 9. marraskuuta 1972. Alus otettiin palvelukseen 7. maaliskuuta 1974.
Alus oli modernisoitavana 1980-luvun lopulla. Työ oli hidasta käytettävissä olevien varojen vähyyden vuoksi.
Agía Foteiní
Agía Foteiní () on Kreikan kylä, joka sijaitsee Kreetan saarella. Se kuuluu hallinnollisesti Amárin kuntaan, Réthymnon alueyksikköön ja Kreetan alueeseen. Aiemmin kylä kuului Sývritoksen kuntaan ja vuodesta 2011 lähtien Amárin kunnan Sývritoksen kunnallisyksikköön. Kylän väkiluku on 90 (vuonna 2011). Agía Foteiní on Amárin kunnan kuntakeskus.
Agía Foteiní sijaitsee linnuntietä noin 19 kilomeriä Réthymnosta kaakkoon. Kylä on osa viereisen Apóstoloin kylän kyläyhdyskuntaa, johon kuuluu myös läheinen Génnan kylä. Kylä on nimetty Pyhän Fotinen mukaan.
Aleksander Bosak
Aleksander ”Alex” Bosak (s. 14. elokuuta 1993) on puolalainen autourheilija. Kaudella 2015 hän kilpaili GP3-sarjassa Arden International -tallin kuljettajana.
Bosak kilpaili Formula Renault Northern European Cupissa vuosina 2012–2013. Hän saavutti kilpailuissa 15 pistettä. Vuodet 2012–2014 hän ajoi Formula Renault Alps -sarjassa saavuttaen 37 pistettä. Vuosina 2013–2014 Bosak kilpaili Koiranen Motorsportin autolla Eurocup Formula Renaultissa saavuttamatta pisteitä.
Helmikuussa 2015 Bosak teki sopimuksen brittiläisen GP3-talli Arden Internationalin kanssa ja näin ollen Bosak ajoi tallin riveissä kaudella 2015. Hän saavutti neljä pistettä.
Ágioi Déka
Ágioi Déka (; myös "Ágii Déka") on Kreikan kylä, joka sijaitsee Kreetan saarella. Se kuuluu hallinnollisesti Górtynan kuntaan, Iraklionin alueyksikköön ja Kreetan alueeseen. Kylän väkiluku on 785 (vuonna 2011). Ágioi Déka on Górtynan kunnan kuntakeskus.
Ágioi Déka sijaitsee antiikin aikaisen Gortynin eli Gortynan kaupungin paikalla Kreetan eteläisissä keskiosissa noin 35 kilometriä Iraklionista etelälounaaseen ja noin 14 kilometriä saaren etelärannikosta. Kylä on nimetty Kreetan kymmenen marttyyrin ("Ágioi Déka", ”Pyhä kymmenen”) mukaan. Nämä kymmenen teloitettiin Gortynissä ja viisi heistä oli myös kotoisin kaupungista.
Ágioi Déka muodostaa myös laajemman kyläyhdyskunnan (Τοπική Κοινότητα Αγίων Δέκα, "Topikí Koinótita Agíon Déka"), johon kuuluu varsinaisen Ágioi Dékan kylän lisäksi Vourvoulítiksen kylä. Koko yhdyskunnan väkiluku on 861.
Rosie Brennan
Rosie Brennan (s. 2. joulukuuta 1988 Park City, Utah) on yhdysvaltalainen maastohiihtäjä.
Maastohiihdon maailmancupissa Brennan kilpaili ensimmäisen kerran Whistlerin perinteisen hiihtotavan sprintissä tammikuussa 2009 sijoittuen 34:nneksi. Ensimmäiset maailmancupin pisteensä hän saavutti Rybinskissä tammikuussa 2015 oltuaan 10 kilometrin vapaan hiihtotavan kilpailussa 13:s. Kymmenen parhaan joukkoon hän sijoittui ensimmäisen kerran oltuaan kuudes Davosin 10 kilometrin vapaan hiihtotavan kilpailussa joulukuussa 2018.
Falunin MM-kilpailuissa 2015 hän sijoittui 30 kilometrin perinteisen hiihtotavan kilpailussa 16:nneksi ja viestissä neljänneksi.
Alivéri
Alivéri (; kath. Αλιβέριον, "Alivérion") on Kreikan kaupunki, joka sijaitsee Euboian saarella. Se kuuluu hallinnollisesti Kými-Alivérin kuntaan, Euboian alueyksikköön ja Keski-Kreikan alueeseen. Aiemmin kaupunki kuului Taminaíoin kuntaan ja vuodesta 2011 lähtien Kými-Alivérin kunnan Taminaíoin kunnallisyksikköön. Kaupungin väkiluku on 4 827 (vuonna 2011). Alivéri on Kými-Alivérin kunnan kuntakeskus.
Alivéri sijaitsee Euboian etelärannikolla Eteläisen Euboianlahden rannalla. Se muodostaa myös laajemman kaupunkiyhdyskunnan (Δημοτική Κοινότητα Αλιβερίου, "Dimotikí Koinótita Aliveríou"), johon kuuluvat varsinaisen Alivérin kaupungin lisäksi Anthoúpoli, Katakalós, Látas ja Miláki. Koko yhdyskunnan väkiluku on 5 249.
Áno Viánnos
Áno Viánnos (), antiikin Biannos (), on Kreikan kylä, joka sijaitsee Kreetan saarella. Se kuuluu hallinnollisesti Viánnoksen kuntaan, Iraklionin alueyksikköön ja Kreetan alueeseen. Kylän väkiluku on 774 (vuonna 2011). Áno Viánnos on Viánnoksen kunnan kuntakeskus.
Áno Viánnos, ”Ylempi Viánnos”, sijaitsee linnuntietä noin 40 kilometriä Iraklionista kaakkoon. Nykyinen kylä sijaitsee lähellä antiikin aikaisen Biannoksen kaupungin paikkaa.
Áno Viánnos muodostaa myös laajemman kyläyhdyskunnan (Τοπική Κοινότητα Άνω Βιάννου, "Topikí Koinótita Áno Viánnou"), johon kuuluvat varsinaisen Áno Viánnoksen kylän lisäksi Agía Moní, Ágios Nikólaos, Kapsáli, Keratókampos, Loutráki ja Monompoúka. Koko yhdyskunnan väkiluku on 984.
Chalandrítsa
Chalandrítsa () on Kreikan kylä, joka kuuluu hallinnollisesti Erýmanthoksen kuntaan, Akhaian alueyksikköön ja Länsi-Kreikan alueeseen. Aiemmin kylä kuului Farréen kuntaan ja vuodesta 2011 lähtien Erýmanthoksen kunnan Farréen kunnallisyksikköön. Kylän väkiluku on 913 (vuonna 2011). Chalandrítsa on Erýmanthoksen kunnan kuntakeskus.
Chalandrítsa sijaitsee noin 16 kilometriä Patraksesta eteläkaakkoon. Kylän paikalla on ollut kaupunki jo antiikin ajalla. Antiikin aikaisen kaupungin nimeä ei kuitenkaan tunneta.
Chalandrítsa muodostaa myös laajemman kyläyhdyskunnan (Τοπική Κοινότητα Χαλανδρίτσης, "Topikí Koinótita Chalandrítsis"), johon kuuluvat varsinaisen Chalandrítsan kylän lisäksi kylät Kydoniés ja Mastoraíika-Stamaíika. Koko yhdyskunnan väkiluku on 1 047.
Chrysó (Sérres)
Chrysó (; kath. Χρυσόν, "Chrysón") on Kreikan kylä, joka kuuluu hallinnollisesti Emmanouíl Pappáksen kuntaan, Sérresin alueyksikköön ja Keski-Makedonian alueeseen. Aiemmin kylä kuului Emmanouíl Pappáksen kuntaan ja vuodesta 2011 lähtien Emmanouíl Pappáksen kunnan Emmanouíl Pappáksen kunnallisyksikköön. Kylä muodostaa oman kyläyhdyskuntansa (Δημοτική Κοινότητα Χρυσού, "Dimotikí Koinótita Chrysoú"). Kylän väkiluku on 1 571 (vuonna 2011).
Chrysó on Emmanouíl Pappáksen kunnan kuntakeskus. Se sijaitsee noin 10 kilometriä Sérresistä itäkaakkoon.
Evangelismós (Iraklion)
Evangelismós () on Kreikan kylä, joka sijaitsee Kreetan saarella. Se kuuluu hallinnollisesti Minóa Pediádan kuntaan, Iraklionin alueyksikköön ja Kreetan alueeseen. Aiemmin kylä kuului Kastéllin kuntaan ja vuodesta 2011 lähtien Minóa Pediádan kunnan Kastéllin kunnallisyksikköön. Kylä muodostaa oman kyläyhdyskuntansa (Τοπική Κοινότητα Ευαγγελισμού, "Topikí Koinótita Evangelismoú"). Kylän väkiluku on 199 (vuonna 2011). Evangelismós on Minóa Pediádan kunnan kuntakeskus.
Evangelismós sijaitsee linnuntietä noin 23 kilometriä Iraklionista kaakkoon. Kylän itäpuolella on Kastéllin sotilaslentokenttä.
Foúrnoi (kylä)
Foúrnoi (; myös "Foúrni") on Kreikan kylä, joka sijaitsee Foúrnoin saarella. Se kuuluu hallinnollisesti Foúrnoi Korséonin kuntaan, Ikarían alueyksikköön ja Pohjois-Egean saarten alueeseen. Kylän väkiluku on 1 120 (2011). Foúrnoi on Foúrnoin saarten pääkylä ja Foúrnoi Korséonin kunnan kuntakeskus.
Foúrnoin kylä sijaitsee Foúrnoin saariryhmän samannimisen pääsaaren länsirannikolla. Kylä on perinteinen kalastajakylä ja se on rakennettu teatterin muotoon pienen luonnonsataman ympärille.
Geráni (Chaniá)
Geráni () on Kreikan kylä, joka sijaitsee Kreetan saarella. Se kuuluu hallinnollisesti Plataniáksen kuntaan, Chanián alueyksikköön ja Kreetan alueeseen. Kylän väkiluku on 312 (vuonna 2011). Geráni on Plataniáksen kunnan kuntakeskus.
Geráni sijaitsee Kreetan pohjoisrannikolla noin 13 kilometriä Chaniásta länteen. Kylä on suosittua turistialuetta. Siellä on pitkä ranta-alue sekä lukuisia hotelleja.
Geráni muodostaa myös laajemman kyläyhdyskunnan (Τοπική Κοινότητα Γερανίου, "Topikí Koinótita Geraníou"), johon kuuluvat varsinaisen rannalla sijaitsevan Geránin kylän (myös Káto Geráni, ”Alempi Geráni”) lisäksi ylempänä sijaitseva Palaió Geráni (”Vanha Geráni”; myös Páno Geráni, ”Ylempi Geráni”) sekä Loutráki. Koko yhdyskunnan väkiluku on 1 189.
Marjaana Pitkänen
Marjaana Pitkänen (s. 10. syyskuuta 1991 Siilinjärvi) on suomalainen maastohiihtäjä. Hän edustaa Oulun Hiihtoseuraa.
Pitkänen debytoi maastohiihdon maailmancupissa Rukalla marraskuussa 2009 ollen 10 kilometrin perinteisen hiihtotavan kilpailussa 72. Hänen paras sijoituksensa maailmancupin osakilpailussa on 38. sija Salpausselän 15 kilometrin kilpailusta maaliskuulta 2010.
Vuonna 2013 Pitkänen saavutti pronssia 10 kilometrin yhdistelmähiihdosta talviuniversiadeista Trentinosta.
Goúrnes
Goúrnes (; kath. Γούρναι, "Goúrnai") on Kreikan kylä, joka sijaitsee Kreetan saarella. Se kuuluu hallinnollisesti Chersónisoksen kuntaan, Iraklionin alueyksikköön ja Kreetan alueeseen. Aiemmin kylä kuului Goúveen kuntaan ja vuodesta 2011 lähtien Chersónisoksen kunnan Goúveen kunnallisyksikköön. Kylä on osa Anópolin kyläyhdyskuntaa. Kylän väkiluku on 1 628 (vuonna 2011). Goúrnes on Chersónisoksen kunnan kuntakeskus.
Goúrnes sijaitsee Kreetan pohjoisrannikolla noin 12 kilometriä Iraklionista itään. Kylän tunnetuin nähtävyys on Cretaquarium - Θαλασσόκοσμος ("Thalassókosmos") -niminen merimaailma eli suuri yleisöakvaario.
Ierissós
Ierissós () on Kreikan kaupunki, joka kuuluu hallinnollisesti Aristotéliin kuntaan, Chalkidikín alueyksikköön ja Keski-Makedonian alueeseen. Aiemmin kaupunki kuului Stágira-Ákanthoksen kuntaan ja vuodesta 2011 lähtien Aristotéliin kunnan Stágira-Ákanthoksen kunnallisyksikköön. Kaupungin väkiluku on 3 266 (vuonna 2011). Ierissós on Aristotéliin kunnan kuntakeskus.
Ierissóksen kaupunki sijaitsee Chalkidikín niemimaan itärannikolla Áthoksen niemen juuressa noin 37 kilometriä itään Chalkidíkin alueyksikön hallinnollisesta keskuksesta Polýgyroksesta.
Ierissós muodostaa myös laajemman kaupunkiyhdyskunnan (Δημοτική Κοινότητα Ιερισσού, "Dimotikí Koinótita Ierissoú"), johon kuuluvat varsinaisen Ierissóksen kaupungin lisäksi Gavrádia, Koumítsa, Limáni, Niréas ja Xiropótamo. Koko yhdyskunnan väkiluku on 3 455.
Isthmía
Isthmía () on Kreikan kylä, joka sijaitsee Korintin kannaksella. Se kuuluu hallinnollisesti Loutráki-Perachóra-Ágioi Theódoroin kuntaan, Korinthian alueyksikköön ja Peloponnesoksen alueeseen. Aiemmin kylä kuului Loutráki-Perachóran kuntaan ja vuodesta 2011 lähtien Loutráki-Perachóra-Ágioi Theódoroin kunnan Loutráki-Perachóran kunnallisyksikköön. Kylän väkiluku on 1 134 (vuonna 2011).
Isthmían kylä sijaitsee Korintin kannaksen itäosassa Saroninlahden rannalla, Korintin kanavan itäpäässä. Kylä on perinyt nimensä antiikin aikaisesta Isthmian pyhäkköalueesta. Nimi viittaa kannakseen ("isthmós"). Antiikin Isthmia tunnetaan Isthmian kisoista. Sen arkeologinen alue sijaitsee noin kilometrin nykyisestä kylästä länteen. Alueella on muun muassa Poseidonin temppelin, stadionin ja teatterin rauniot.
Isthmía muodostaa myös laajemman kyläyhdyskunnan (Δημοτική Κοινότητα Ισθμίας, "Dimotikí Koinótita Isthmías"), johon kuuluvat varsinaisen Isthmían kylän lisäksi Ágios Charálampos, Kávos, Kyrás Vrýsi, Palaió Kalamáki ja Parádeisos. Koko yhdyskunnan väkiluku on 2 760.
Kanapítsa
Kanapítsa () on Kreikan kylä, joka sijaitsee Skiáthoksen saarella. Se kuuluu hallinnollisesti Skiáthoksen kuntaan, Sporadien alueyksikköön ja Thessalian alueeseen. Kylän väkiluku on 39 (vuonna 2011).
Kanapítsa sijaitsee rannikolla Skiáthoksen eteläosassa noin neljä kilometriä saaren pääkaupungista Skiáthoksen kaupungista lounaaseen. Sen lähimmät kylät ovat Koliós ja Plataniás länsipuolella sekä Achladiás ja Katsarós koillispuolella. Kylä on rantalomakohde. Siellä on kaksi pidempää hiekkarantaa sekä useita hotelleja.
Zinzino
Zinzino AB on vuonna 2007 perustettu ruotsalainen suoramyyntiyhtiö, joka myy tuotteita kahdessa eri tuoteryhmässä, Zinzino Health, joka keskittyy terveystuotteisiin ja Zinzino Coffee, joka koostuu espressokeittimistä, kahvista ja lisätarvikkeista. Tuotteiden terveysvaikutukset perustuvat yrityksen omiin väitteisiin eikä vaikutuksia ole tutkittu siten, että tutkimukset täyttäisivät tieteellisen arvioinnin kriteerejä.
Zinzino toimii kaikissa Pohjoismaissa sekä Baltiassa, Alankomaissa, Saksassa, Puolassa, Yhdysvalloissa ja Kanadassa. Vuodesta 2016 alkaen Zinzino on lisäksi avannut toiminnan koko EU-alueella ja vuonna 2017 Sveitsissä . Zinzinon pääomistaja on norjalainen Finn Ørjan Sæle, joka on yksi Zinzinon perustajista. Yrityksen toimitusjohtaja on Dag Pettersen ja hallituksen puheenjohtaja on Hans Jacobsson. Zinzino on Finn Ørjan Sælen perustama Nature's Own ja Seven yritysten seuraaja. Molempiin yrityksiin liittyi huijausepäilyjä.
Zinzino AB:n nykyinen tytäryhtiö Zinzino Nordic AB perustettiin vuonna 2003 nimellä Seven Nox AB. Seven Noxilla oli Pohjoismaiden lisäksi toimintaa Italiassa. Seven Noxin päätuotteena olivat matkapuhelinliittymät. Vuonna 2005 matkapuhelintoiminnot myytiin pois ja yhtiö keskitti liiketoimintansa kahvituotteisiin. Zinzino-konsernin nykyinen emoyhtiö Zinzino AB perustettiin vuonna 2007 nimellä Zinzino Holding AB. Vuonna 2009 Zinzino AB osti enemmistön nimensä Zinzino Nordic AB:ksi muuttaneesta Seven Nox AB:sta. Zinzinon osake noteerattiin vuonna 2010 Aktietorgetissa. Nasdaqin First North -pörssilistalle Zinzino listautui vuonna 2014.
Zinzinon perustajalla Finn Ørjan Sælellä on usean vuoden kokemus verkostomarkkinoinnista. Hän oli mukana Nature's Own -yrityksessä, kunnes perusti Sevenin. Molempiin yrityksiin liittyi huijausepäilyjä.
Zinzino Coffee -tuoteryhmään kuuluvat espressokeittimet ja maidonvaahdottimet, kahvipodit, kahvitarvikkeet ja teet. Zinzinon myymät kahvit ja espressolaitteet tulevat Romboutsin ja Malongon kahvitaloilta.
Zinzino Health -tuoteryhmä sai alkunsa Balance-konseptista, johon kuluvat on BalanceOil-öljyt ja BalanceTest-kuivaveritesti . Tuoteryhmään on vuodesta 2015 alkaen lanseerattu useita uusia tuotteita . 
Zinzino Oy kuuluu Suomen asiakkuusmarkkinointiliittoon (ASML), joka on suoramyyntialan itsesääntelyelin. Zinzinolla on Suomessa noin tuhat jälleenmyyjää ja noin 15 000 asiakasta.
Zinzinon itsenäisiä partnereita kouluttaa Team Zinzino Finland, joka on suomalaisten Zinzino-yrittäjien muodostama koulutusorganisaatio. Team Zinzino järjestää partnereille ja jälleenmyyjilleen koulutustilaisuuksia noin 15 paikkakunnalla ympäri Suomea.
Poliisihallituksen arpajaishallintopäällikkö Jouni Laiho jätti syksyllä 2013 Zinzinoa koskevan esitutkintapyynnön, joka perustui epäilylle rahankeräysrikoksesta. Zinzino kiisti epäilyt. Toimitusjohtaja Dag Petterseniä koskenut tutkinta saatiin päätökseen kesäkuussa 2016, kun Helsingin syyttäjänvirasto teki päätöksen esitutkinnan lopettamisesta. Esitutkinnan perusteella kyseessä ei ollut rahankeräyslain kohdan tarkoittama kielletty pyramidipeli.
Valparaiso (täsmennyssivu)
Valparaiso voi tarkoittaa:
Helsingin olympiastadionin Super Match 2013
Super Match oli Helsingin olympiastadionilla 10. elokuuta 2013 järjestetty jalkapalloharjoitusottelu, jossa kohtasivat Englannin valioliigan joukkueet Arsenal FC ja Manchester City FC. Ottelu oli joukkueiden viimeinen ottelu ennen Valioliigakautta 2013-2014, joka päättyi lopulta Manchester Cityn mestaruuteen. Super Matchin Suomeen järjesti Hjallis Harkimo. Paikalle ottelua oli saapunut katsomaan 39 216 katsojaa. Arsenal voitti ottelun 3-1.
Edeltävällä kaudella Manchester City oli sijoittunut Valioliigassa toiseksi ja Arsenal neljänneksi. Manchester Cityn päävalmentaja oli tuolloin juuri seuraan saapunut Manuel Pellegrini ja Arsenalissa samaa virkaa hoiti Arsène Wenger. Joukkueissa oli yksi suomalainen, Arsenalin Carl Jenkinson, joka kiersikin ottelun jälkeen stadionin kiitellen.
Yle televisioi ottelun ja se oli mahdollista nähdä yli sadassa maassa. Päätuomarina ottelussa toimi suomalainen Mattias Gestranius.
Arsenal sai otteluun hyvän alun, kun englantilaispelaaja Theo Walcott nosti pallon maaliin yhdeksän minuutin kohdalla. Arsenal siirtyi 2-0 -johtoon, kun toista puoliaikaa oli takana 14 minuuttia, nyt maalintekijänä oli walesilainen Aaron Ramsey. 3-0 syntyi vain kolmen minuutin päästä edellisestä maalista, nyt maalin teki ranskalaispelaaja Olivier Giroud hienolla nostolla yli Manchester Cityn maalivahdin Joe Hartin. Kymmenen minuuttia ennen loppua Manchester Cityn espanjalaishyökkääjä Álvaro Negredo kavensi loppulukemiksi 3-1.
Super Match oli ehdolla Suomen Urheilugaalassa 2014 vuoden urheilutapahtuma-palkintoon. Se ei kuitenkaan saanut palkintoa, vaan palkinnon vei suunnistuksen MM-kilpailut Vuokatissa.
Aarne Aktan
Aarne Antero Aktan (s. 1973) on suomalainen yritysjohtaja. Hän työskenteli vuosina 2011–2016 Talentum Oyj:n toimitusjohtajana. Maaliskuussa 2016 Aktan nimettiin Pihlajalinnan uudeksi toimitusjohtajaksi, josta lähti uusiin tehtäviin loppuvuodesta 2017.
Aktan on koulutukseltaan kauppatieteiden kandidaatti. Ennen nykyistä tehtäväänsä hän on työskennellyt Kauppamainos Bozell Oy:n yhteyspäällikkönä 1997–1998 ja Quartal Oy:n toimitusjohtajana 1998–2011. Aktan on vuodesta 2007 lähtien toiminut Trainers’ House Oyj:n hallituksen puheenjohtajana. Hän kuuluu myös Quartal Oy:n, Pihlajalinna Oy:n ja Kuiri Mobile Oy:n hallituksiin. Aktan jätti Pihlajalinnan toimitusjohtajan toimen joulukuussa 2017.
Selfiekeppi
Selfiekeppi (myös selfiesauva tai -tikku) on valokuvauksessa käytettävä, useimmiten alumiinista valmistettu kokoonpainuva varsi. Kepillä henkilö voi kuvata laajemmalta ja pidemmältä alalta kuin mitä itse käsin pystyisi. Kepit varustetaan usein omalla Bluetooth-laukaisimella, jolloin kuvanotto on mahdollista ajastaa. 2010-luvun puolessavälissä keppien suosiota ovat kasvattaneet kuvien ottaminen itsestä.
Lasse Kempas
Lasse Kalevi Kempas (s. 6. marraskuuta 1947 Rauma) on suomalainen taidemaalari. Hän maalaa akvarelleja, guassiteoksia ja akryylivärimaalauksia sekä tekee litografioita.
Kempas on opiskellut Turun taideyhdistyksen piirustuskoulussa 1975–1976 sekä pariisilaisissa Académie de la Grande Chaumièressa ja Cité International des Artsissa vuonna 1979. Kempaksen teokset ovat olleet yksityisnäyttelyissä esillä muun muassa Rauman taidemuseossa (1977, 1980 ja 1986), Wäinö Aaltosen museossa (1980 ja Kimmo Pyykön kanssa 1986) ja Hämeenlinnan taidemuseossa (Kimmo Pyykön kanssa 1986). Hänen teoksiaan on muun muassa Suomen valtion, Rauman taidemuseon, Porin taidemuseon, Tampereen nykytaiteen museon, Wäinö Aaltosen museon, Hämeenlinnan taidemuseon ja Emil Cedercreutzin museon kokoelmissa. Kempas on palkittu Länsi-Suomen taidemitalilla 1980 ja OAJ:n kultaisella kulttuurimitalilla 1987.
Vladimir Šuhov
Vladimir Grigorevitš Šuhov (Владимир Григорьевич Шухов), s. 16. elokuuta/28. elokuuta 1853, Grajvoron, k. 2. helmikuuta 1939, Moskova, oli venäläinen insinööri, joka usein rinnastetaan kekseliäisyydessään ja metallirakenteiden käyttämisessä Gustave Eiffeliin.
Šuhov syntyi lähellä Belgorodia, joka sijaitsee nykyisen Ukrainan rajan tuntumassa. Hän opiskeli Moskovan Keisarillisessa teknillisessä koulussa, josta valmistui insinööriksi 1876. Työurallaan hän suunnitteli yli viisisataa siltaa ja sata vesitornia. Tehdessään yhteistyötä vuonna 1878 öljyteollisuutta käynnistävän ruotsalaisen Nobel-suvun kanssa hän otti käyttöön öljyputken, kaasuputken ja sylinterinmuotoisen metallisen öljysäiliön.
Dead Island: Riptide
Dead Island: Riptide on selviytymiskauhu- ja toimintaseikkailupeli. Peli suunniteltiin laajennuksena Dead Island -pelille mutta julkaistiin itsenäisenä pelinä.
Peli on julkaistu kesäkuussa 2012 Windowsille, PlayStation 3:lle ja Xbox 360:lle.
GameSpotin arvostelussa peli sai 4/10.
Strippaus (kemia)
Strippauksella tarkoitetaan kemiassa yksikköoperaatiota, jossa yksi tai useampi komponentti poistetaan nestefaasista kaasuvirran tai höyryn avulla. Strippauksessa poistuva komponentti haihtuu kaasun tai höyryn mukana pois nestevirrasta ja prosessia voidaan pitää absorption käänteisprosessina. Strippausta käytetään muun muassa jätevesien puhdistuksessa, öljynjalostuksessa tuotteiden erottamiseen ja eräissä metallurgisissa prosesseissa. Strippaus suoritetaan tislauskolonneja muistuttavissa kolonneissa, joiden täytteenä on täytekappaleita erottumisen tehostamiseksi.
Strippaus perustuu helposti haihtuvien komponenttien erottumiseen haihtumalla inertin kaasun kuten ilman tai kuuman vesihöyryn mukana.Komponenttien strippautuvuus riippuu niiden Henryn vakiosta Henryn lain mukaisesti ja tyypillisesti korkeat lämpötilat kasvattavat Henryn vakiota ja siten parantavat erotustehokkuutta. Strippaus voi olla joko myötävirta- tai vastavirtaprosessi. Myötävirtaprosessissa puhdistettava neste ja ilma tai vesihöyry virtaavat kolonnissa samansuuntaisesta ja vastavirtaprosesseissa eri suunnista. Ilmaa käytetään strippausaineena erotettaessa vesiliuoksista helposti haihtuvia veteen niukkaliukoisia orgaanisia komponentteja kuten bensiiniä ja muita hiilivetyjä, liuottimia kuten trikloorieteeniä ja tetrakloorieteeniä sekä helposti erityisesti emäksisistä liuoksista haihtuvaa ammoniakkia. Käytetyimmät menetelmät ovat vastavirtaprosesseja, joissa strippausilma johdetaan kolonniin alaosasta ja puhdistettava liuos yläosasta.
Vesihöyrystrippausta käytetään veteen enemmän liukenevien ja vaikeammin haihtuvien komponenttien kuten asetonin ja pentakloorifenolin erottamiseen. Vesihöyrystrippausta käytetään myös butadieenin erottamiseen öljynjalostuksen muista tuotteista ja orgaanisten kompleksinmuodostajien erottamiseen orgaanisista liuottimista esimerkiksi uraanin ja kuparin metallurgiassa. Vesihöyrystrippaus poikkeaa kaasustrippauksesta kuten ilmastrippauksesta siten, että nestefaasin läpi kulkenut strippaushöyry voidaan tiivistää nesteeksi ja veteen liukenemattomat orgaaniset komponentit voidaan erottaa joko dekantoimalla tai tislaamalla.
Törmäkukat
Törmäkukat ("Scabiosa") on kasvisuku, joka kuuluu kuusamakasvien heimoon. Aiemmin se on luettu purtojuurikasveihin ("Dipsacaceae"). Monia törmäkukkalajeja viljellään koristekasvina, lajista riippuen yksivuotisena, kaksivuotisena tai monivuotisena.
Mario Caserini
Mario Caserini (26. helmikuuta 1874 Rooma – 17. marraskuuta 1920 Rooma) oli italialainen elokuvaohjaaja.
Taidemaalarina ja lavastajana työskennelleen Caserinin elokuvaura alkoi näyttelijänä vuonna 1905. Seuraavana vuonna hänestä tuli yksi Cinesin tärkeimmistä ohjaajista. Hän teki yhtiölle etupäässä historiallisia draamoja ja kirjallisuussovituksia, joiden pääosissa esiintyi usein hänen vaimonsa Maria Caserini-Gasperini. Vuonna 1911 Caserini siirtyi Ambrosio Filmille, jolle hän ohjasi ensimmäisen pitkän elokuvasovituksen Edward Bulwer-Lyttonin romaanista "Pompeijin viimeiset päivät" (1913). Vuonna 1913 Caserini oli mukana perustamassa Gloria Films -yhtiötä, jolle hän teki tunnetuimmat elokuvansa "Mutta rakkauteni ei kuole koskaan" (1913) ja "Nerone e Agrippina" (”Nero ja Agrippina”, 1914). Niistä ensimmäinen muistetaan Lyda Borellin läpimurtoelokuvana ja jälkimmäinen yhtenä italialaisen spektaakkelielokuvan suurmenestyksistä.
Vuonna 1915 Caserini perusti Torinoon oman tuotantoyhtiön Caserini Filmin, jonka tähtinäyttelijöitä olivat Mario Bonnard ja Leda Gys. Ennen kuolemaansa hän palasi vielä Cinesin palvelukseen.
Tähkämunkit
Tähkämunkit ("Phyteuma") on kasvisuku, joka kuuluu kellokasvien heimoon. Monia suvun lajeja viljellään perennana. Tummatähkämunkkia ja vaaleatähkämunkkia on tavattu Suomessa paikoitellen luonnonkasviksi villiintyneinä. Sukuun kuuluu noin 40 lajia.
Konstantin Melnikov
Konstantin Stepanovitš Melnikov (ven. Константин Степанович Мельников), (s. 3. elokuuta 1890 Moskova, k. 28. marraskuuta 1974 Moskova) oli venäläinen arkkitehti ja kuvataiteilija. Hän on suunnitellut muu muassa sarkofagin Leninin mausoleumiin. Melnikovin aktiivinen ura kesti vain kymmenen vuotta (1923–1933), jonka jälkeen hänen avantgardistinen tyylinsä joutui Neuvostoliiton johdon epäsuosioon eivätkä hänen suunnitelmansa enää toteutuneet.
Miracle Mirror
Miracle Mirror on hollantilaisen rockyhtye Golden Earringin kolmas albumi vuodelta 1968.
Munkit (suku)
Munkit ("Jasione") on kasvisuku, joka kuuluu kellokasvien heimoon. Eräitä munkkilajeja viljellään koristekasvina, lajista riippuen yksivuotisena, kaksivuotisena tai monivuotisena. Yksi munkkilaji, vuorimunkki kasvaa luonnonvaraisena Suomessa. Se on uhanalainen kalliokasvi Etelä-Suomessa.
Samuel Schulteen
Samuel Schulteen eli "Samuel Samuelis, Vestmannus" (7. marraskuuta 1680 Skedvi, Ruotsi – 22. helmikuuta 1752 Turku) oli suomalainen Turun akatemian lainopin professori ja rehtori.
Schulteenin vanhemmat olivat Skedvin kirkkoherra Samuel Schultenius (Samuel Videkindi, k. 1694) ja hänen ensimmäinen puolisonsa Margareta Olofsdotter Schultin. Hän pääsi ylioppilaaksi Uppsalassa 1694 ja teki jo nuorena kiertomatkan Hollantiin, Saksaan ja Ranskaan.
Schulteen oli leskikuningattaren elinikäisten läänitysten asianajajana ja viskaalina vuodesta 1713 ja Gripsholmin ja Vadstenan läänien kuvernementinsihteerinä vuodesta 1718. Hänet valittiin Turun akatemian lainopin professoriksi 1720 mutta hän astui virkaan vasta 1723. Schulteen oli professorina vuoteen 1746 saakka jolloin hän jäi virkavapaalle sairauden takia. Hän oli samalla myös Turun hovioikeuden ylimääräisenä asessorina vuodesta 1726. Schulteen oli Turun akatemian rehtorina 1724–1725 ja 1736–1737 sekä Viipurilaisen osakunnan inspehtorina 1726–1746. Hän omisti Prostvikin tilan Nauvossa.
Schulteen oli naimisissa vuoteen 1744 saakka Elisabet Biurstedtin (k. 1744) kanssa tämän toisessa avioliitossa ja vuodesta 1746 Beata Maria Palanderin (k. 1772) kanssa. Professori ja senaattori Nathanael Gerhard af Schultén oli Schulteenin poika tämän toisesta avioliitosta.
Mehitähdet
Mehitähdet ("Sempervivum") on kasvisuku, joka kuuluu maksaruohokasvien heimoon. Ne ovat vuoristoissa kasvavia matalia mehikasveja. Useita mehitähtilajeja ja niiden risteymiä viljellään perennana.
Lähisukuiset mehiparrat ("Jovibarba"), kuten pallomehiparta ("Jovibarba globifera", syn. "Sempervivum globiferum") muistuttavat ulkonäöltään mehitähtiä.
Anders Pryss (nuorempi)
Anders Pryss (nuorempi) eli "Andreas Andreæ, Australis" (28. syyskuuta 1671 Turku – 22. lokakuuta 1746 Turku) oli suomalainen Turun akatemian runousopin professori, kirjastonhoitaja ja rehtori.
Pryssin vanhemmat olivat Kemiön kirkkoherra Anders Pryss (1640–1689) ja hänen ensimmäinen puolisonsa Margareta Kexlerus. Hän kävi Turun katedraalikoulua vuodesta 1685 alkaen ja pääsi ylioppilaaksi Turussa 1688. Pryss valmistui filosofian maisteriksi Turun akatemiasta 1694.
Pryss oli Turun akatemian varasihteerinä vuodesta 1695 ja samalla toisena filosofian apulaisena vuodesta 1698. Hän oli ensimmäinen filosofian apulainen ja akatemian sihteeri vuodesta 1702 sekä runousopin professori vuodesta 1706 ja samalla kirjastonhoitaja vuodesta 1720. Pryss jäi virkavapaalle professuurista vuonna 1746.
Pryss oli Turun akatemian rehtorina 1712–1713, 1726–1727 ja 1738–1739 sekä sijaisrehtorina 1718–1722. Hän oli lisäksi Satakuntalaisen osakunnan inspehtorina 1735–1746 (mahdollisesti jo vuodesta 1723) ja filosofisen tiedekunnan promoottorina 1726.
Pryss oli naimisissa 1701–1735 Katarina Charlotta Wallenstiernan (k. 1735) kanssa ja vuodesta 1737 Beata Munsterhjelmin (k. 1753) kanssa. Hänen poikiaan olivat Turun katedraalikoulun konrehtori Anders Pryss (1702–1761), Turun akatemian teologian professori, tuomiorovasti Samuel Pryss (1705–1779) ja Turun akatemian lainopin professori Olof Pryss (1708–1785).
Luettelo avaruusluotaimilla tutkituista pikkuplaneetoista ja komeetoista
Tämä luettelo käsittää avaruusluotaimilla tutkitut pikkuplaneetat ja komeetat, sekä tietoja näitä kappaleita tutkineista luotaimista.
Seuraavassa luettelossa ovat pikkuplaneetat, joita on tarkoitus tutkia luotaimilla.
3. tammikuuta 2013 löydetty komeetta C/2013 A1 (Siding Spring) ei ollut midenkään avaruusluotainten valittu kohde, mutta se vieraili Marsia tutkineiden luotainten luona ohittaessaan planeetan lähietäisyydeltä (noin 140000 km) 19. lokakuuta 2014. Useat luotaimet saivat tällöin kerättyä tietoja komeetasta ja sen vaikutuksesta Marsin kaasukehään. Luotaimet paljastivat että komeetan ydin on todennäköisesti pienempi kuin 1 km. Todennäköisesti komeetan ytimen läpimitta on noin 0,6–0,5 km tai vähemmän.
Mestaritontun seikkailut
Mestaritontun seikkailut on tamperelaisen Aili Somersalon kirjoittama saturomaani. Kirja julkaistiin vuonna 1919, ja vuonna 2009 siitä otettiin jo 20. painos. "Mestaritontun seikkailut" on itsenäinen jatko-osa Somersalon teokselle "Päivikin satu". Teos valittiin Helsingin Sanomien äänestyksessä vuonna 2004 suosituimmaksi kotimaiseksi lastenkirjaksi kautta aikojen. Onni Mansnerus teki kirjaan värikuvituksen 1940-luvulla.
Kirjan päähenkilö on Mestaritonttu, joka kuninkaan moitteista loukkaannuttuaan päättää jättää toimensa Satulinnan vartijana. Jätettyään Satumaan taakseen Mestaritonttu joutuukin melkoisiin seikkailuihin sekä Kyöpelinvuoren noitien että merenväen parissa.
Ylen radioteatteri teki "Mestaritontun seikkailuista" neliosaisen radiokuunnelman vuonna 1986. Mestaritontun roolissa oli Ossi Ahlapuro ja muissa rooleissa mm. Miitta Sorvali, Tuula Nyman ja Maija-Liisa Peuhu. Kirjan pohjalta on tehty myös useita näyttämösovituksia. Lisäksi "Mestaritontun seikkailut" on julkaistu Seela Sellan lukemana äänikirjana.
Kullerot
Kullerot ("Trollius") on kasvisuku, joka kuuluu leinikkikasvien heimoon. Monia kullerolajeja ja niiden jalostettuja lajikkeita viljellään perennana. Yksi kullerolaji, niittykullero kasvaa luonnonvaraisena Suomessa, yleisimpänä Pohjois-Suomessa. Niittykullero on Lapin maakuntakukka.
Samuel Pryss
Samuel Pryss (29. syyskuuta 1705 Turku – 26. heinäkuuta 1779 Turku) oli suomalainen Turun akatemian runousopin ja teologian professori ja tuomiorovasti.
Pryssin vanhemmat olivat Turun akatemian runousopin professori ja kirjastonhoitaja Anders Pryss ja hänen ensimmäinen puolisonsa Katarina Charlotta Wallenstierna. Hän pääsi ylioppilaaksi Tukholmassa 1722 ollessaan isovihan vuoksi paossa Ruotsissa. Pryss valmistui filosofian maisteriksi Turun akatemiasta 1732 ja hänet vihittiin papiksi Turun hiippakunnassa 1744. Pryssistä tuli 1752 Uppsalan yliopiston teologian kunniatohtori.
Pryss oli Turun akatemian varasihteerinä vuodesta 1732 sekä ensimmäisenä filosofian apulaisena ja akatemian sihteerinä vuodesta 1736. Hän oli pikkuvihan aikana venäläishallinnon nimittämänä lainopin professorina 1743 mutta palasi rauhan tultua entiseen virkaansa. Pryssistä tuli runousopin professori 1746, toinen teologian professori 1747 sekä ensimmäinen teologian professori 1755. Hän sai eron professorin virasta sairaalloisuuden takia vuonna 1768. Pryss oli samalla myös palkkapitäjänsä Paimion kirkkoherrana vuodesta 1744, Turun tuomiokapitulin jäsenenä 1746–1755 ja Turun ruotsalaisen seurakunnan ja Kaarinan kirkkoherrana sekä tuomiorovastina vuodesta 1755. Pryss toimi Turun akatemian rehtorina kahteen otteeseen 1749–1750 ja 1758–1759. Hän oli Satakuntalaisen osakunnan inspehtorina vuodesta 1748 ja oli tässä tehtävässä ainakin vielä vuonna 1756.
Pryss sokeutui harmaakaihin takia, mutta hän sai näkönsä takaisin silmäleikkauksella vuonna 1771.
Pryss oli naimisissa 1739–1756 Margareta Kristina Sackliniuksen (k. 1756) kanssa ja vuodesta 1757 Barbara Helena Freidenfeltin (k. 1808) kanssa. Hänen poikiaan olivat Turun akatemian historian ja politiikan dosentti Fredrik Pryss (1741–1767) ja lääkäri Ulrik Pryss (1767–1791).
Neidot
Neidot ("Nigella") on kasvisuku, joka kuuluu leinikkikasvien heimoon. Eräitä neitolajeja viljellään yksivuotisina koristekasveina. Ryytineito tunnetaan myös hyötykasvina, jonka siemeniä käytetään mauste- ja lääketarkoituksiin.
Olof Pryss
Olof Pryss (22. kesäkuuta 1708 Turku – 2. joulukuuta 1785 Turku) oli suomalainen Turun akatemian lainopin professori ja rehtori.
Pryssin vanhemmat olivat Turun akatemian runousopin professori ja kirjastonhoitaja Anders Pryss ja hänen ensimmäinen puolisonsa Katarina Charlotta Wallenstierna. Hän pääsi ylioppilaaksi Tukholmassa 1722 ollessaan isovihan vuoksi paossa Ruotsissa. Pryss valmistui filosofian maisteriksi Turun akatemiasta 1732. Hän oli Turun hovioikeuden auskultanttina 1745 ja suoritti Uppsalan yliopistossa molempien oikeuksien tohtorin tutkinnon 1751.
Pryss oli Ruotsin amiraliteetin alioikeuden ja luotsilaitoksen ylimääräisenä kanslistina vuodesta 1736. toimi yliamiraali kreivi Evert Didrik Tauben kolmen pojan kotiopettajana 1737 ja oli samalla Tauben yksityissihteerinä sekä kanneviskaalina mukana merisotaretkellä 1743. Pryssistä tuli eskaaderin sotatuomari 1744 ja hän palasi samana vuonna Suomeen. Pryss oli Turun akatemian lainopin dosenttina vuodesta 1745 ja yleisen lainopin professorina vuodesta 1747 aina eroonsa saakka vuonna 1777. Pryss toimi Turun akatemian rehtorina kahteen otteeseen 1750–1751 ja 1759–1760.
Pryss oli naimisissa 1749–1771 Margareta Elisabet Amnellin (k. 1771) kanssa. Heidän poikansa oli kapteeni, valtiopäivämies Anders Johan Pryss (1752–1824), aateloituna vuodesta 1799 Prytz.
Kilkat
Kilkat eli kilkkaruohot ("Cymbalaria") on kasvisuku, joka kuuluu ratamokasvien heimoon. Joitain suvun lajeja viljellään perennana.
Sinipallot
Sinipallot ("Globularia") on kasvisuku, joka kuuluu ratamokasvien heimoon. Joitain suvun lajeja viljellään perennana.
Leijonankidat
Leijonankidat ("Antirrhinum") on kasvisuku, joka kuuluu ratamokasvien heimoon. Tunnetuimpia lajeja on isoleijonankita, josta on jalostettu huomattava määrä erivärisiä viljelylajikkeita. Se on perenna, mutta usein yksivuotisena koristekasvina viljelty.Leijonankitoihin on alun perin luettu myös pikkumirrinkita eli pikkuleijonankita ("Misopates orontium", aik. "Antirrhinum orontium").
Gabriel Juslenius
Gabriel Juslenius eli "Gabriel Danielis, Virmoensis" (11. lokakuuta 1666 Mietoinen – 19. maaliskuuta 1724 Turku) oli suomalainen Turun akatemian teologian professori ja rehtori.
Jusleniuksen vanhemmat olivat Mynämäen kirkkoherra Daniel Juslenius (k. 1691) ja hänen ensimmäinen puolisonsa Barbro Gjös. Hänen veljensä oli piispa Daniel Juslenius. Gabriel Juslenius kävi Turun katedraalikoulua vuodesta 1678 ja pääsi ylioppilaaksi Turussa 1682. Juslenius valmistui filosofian maisteriksi Turun akatemiasta 1691 ja hänet vihittiin papiksi Turun hiippakunnassa 1708.
Juslenius oli Turun akatemian varasihteerinä vuodesta 1693, toisena filosofian apulaisena vuodesta 1694 sekä ensimmäisenä filosofian apulaisena ja akatemian sihteerinä vuodesta 1698. Hänestä tuli logiikan ja metafysiikan professori 1702 ja hän oli samalla palkkapitäjänsä Paimion kirkkoherra vuodesta 1708. Juslenius pakeni Ruotsiin isovihan aikana 1713. Ruotsissa hän oli Botkyrkan kirkkoherrana Strängnäsin hiippakunnassa 1717–1722. Juslenius oli Turun akatemian kolmas teologian professori vuodesta 1720 ja toinen teologian professori vuodesta 1722. Hän oli myös samalla palkkapitäjänsä Turun suomalaisen seurakunnan ja Kaarinan kirkkoherrana vuodesta 1722. Juslenius toimi Turun akatemian rehtorina 1710–1711. Hän oli Austraalisen osakunnan inspehtorina 1704–1722, Boreaalisen osakunnan inspehtorina 1708–1722 ja Turkulaisen osakunnan inspehtorina 1722–1724.
Juslenius oli naimisissa 1696–1722 Margareta Wallensteenin (k. 1722). kanssa. Heidän poikiansa olivat hovioikeudenneuvos Johan Gabriel Juslenius, myöhemmin Jusleen (1699–1767), Kruunupyyn kirkkoherra Gustaf Juslenius (1702–1774) ja hovioikeudenneuvos Pehr Jusléen (1707–1776). Professori Henrik Gabriel Porthan oli Jusleniuksen tyttären Kristina Jusleniuksen ja Viitasaaren kirkkoherran Sigfrid Porthanin poika.
Talviot
Talviot ("Vinca") on kasvisuku, joka kuuluu oleanterikasvien heimoon. Talvioihin kuuluu vain muutama laji. Niitä viljellään perennana, isotalviota myös huonekasvina.
Käärmeenpistonyrtit
Käärmeenpistonyrtit ("Vincetoxicum") on kasvisuku, joka kuuluu oleanterikasvien heimoon.
Yksi käärmeenpistonyrttilaji, kalliokäärmeenpistonyrtti kasvaa luonnonvaraisena Suomessa. Se on kalliokasvi, jota esiintyy vain Lounais-Suomessa.
Johan Tillander
Johan Tillander (1. kesäkuuta 1704 Långsjö, Ruotsi – 8. helmikuuta 1769 Växsjö, Ruotsi) oli suomalainen Turun akatemian teologian professori ja rehtori.
Tillanderin vanhemmat olivat Ljuderin komministeri Petter Tillander (k. 1719) ja Ingeborg Mellinus. Hän kävi Växsjön lukiota vuodesta 1717 ja pääsi ylioppilaaksi Turussa 1723. Tillander valmistui filosofian maisteriksi Turun akatemiasta 1732 ja hänet vihittiin papiksi Växsjön hiippakunnassa 1744. Hän sai Uppsalan yliopiston teologian kunniatohtorin arvon 1752.
Tillander oli Turun akatemian varasihteerinä vuodesta 1734, Jönköpingin koulun kollegana vuonna 1737 ja Växjön lukion kolmantena kollegana vuodesta 1737. Hän oli Turun akatemian toinen filosofian apulainen vuodesta 1738 mutta ei astunut tähän virkaan. Tillander oli sitten Växjön lukion apulaisena vuodesta 1738, Växjön tuomiokapitulin notaaria ja Växsjön lukion kaunopuheisuuden lehtorina vuodesta 1739, Växsjön lukion historian lehtorina vuodesta 1742 sekä toisena teologian lehtorina vuodesta 1743. Hän oli vuosina 1740–1743 virkavapaalla ja vieraili tällöin useissa ulkomaisissa yliopistoissa. Tillander oli Turun akatemian kolmas teologian professori vuodesta 1750 ja toinen teologian professori 1755–62. Hän oli akatemian rehtorina 1752–1753 ja 1761–1762 sekä Turun tuomiokapitulin jäsenenä 1751–1762. Tillander oli lisäksi palkkapitäjänsä Liedon kirkkoherrana vuodesta 1751, Paimion kirkkoherrana vuodesta 1755 ja Maarian kirkkoherrana vuodesta 1757. Hänestä tuli Växjön tuomiorovasti 1762 ja hän oli valtiopäivämiehenä 1746–1747 ja 1751–1752.
Tillander oli naimisissa vuodesta 1755 Helena Katarina Malmin (k. 1809) kanssa.
Merikaalit
Merikaalit ("Crambe") on kasvisuku, joka kuuluu ristikukkaiskasvien heimoon. Niitä viljellään monivuotisina koristekasveina eli perennoina sekä ravintokasveina. Yksi merikaalilaji, euroopanmerikaali kasvaa luonnonvaraisena Suomessa. Se on merenrantakasvi, jota esiintyy vain aivan etelärannikolla.